1918 йылдан алып Петроград ЧК-һында эшләй. 1918—1919 йылдарҙаxa0— РККА-ның Юғары хәрби инспекцияһы хеҙмәткәре. 1919 йылда уны Я.xa0М.xa0Свердлов һәм Ф.xa0Э.xa0Дзержинский күреп ҡалалар һәм Мәскәүгә күсерәләр. 1919—1920 йылдарҙаxa0— Халыҡ комиссариатының Тышҡы сауҙа коллегияһы ағзаһы. 1919 йылдың аҙағынан 1920 йылдың аҙағына тиклем ВЧК-ның Махсус бүлеге эштәре идарасыһы, тәғәйенләү фарманына И.xa0П.xa0Павлуновский ҡул ҡуя. 1920 йылда ВЧК Президиумының ағзаһы, артабан ГПУ коллегияһының ағзаһы. 1923 йылдың сентябренәнxa0— ОГПУ рәйесенең икенсе урынбаҫары. Дзержинскийҙың вафатынан һуң, 1926 йылдың июлендә, ОГПУ-ны Менжинский етәкләй, 1927 йылдың июлендә Ягода уны ошо вазифала алыштыра. ОГПУ рәйесе В.xa0Р.xa0Менжинскийҙың ауырыуы арҡаһында ысынында Ягода был учреждениеға етәкселек итә.